ร้านก๋วยเตี๋ยวนี้ ซิมเจอโดยบังเอิญเพราะพอดีร้านก๋วยเตี๋ยวเฮียอ้วนหยุดวันนั้นพอดี ร้านนี้เป็นร้านที่อยู่ติดกันเลยค่ะ ร้านดูสะอาดสะอ้าน ขายก๋วยเตี๋ยวเป็ด/ไก่/ขาไก่ตุ๋น ก๋วยจั๊บญวณ และถ้าวันเสาร์-อาทิตย์จะมีขายโจ๊กตอนเช้าด้วยค่ะ 

ชอบที่ใส่ตะเกียบกับช้อนค่ะ เป็นกล่องไม้ดูดีทีเดียว ชอบที่ร้านเป็นสีขาว ดูสะอาดดี 

ก๋วยเตี๋ยวเป็ดที่สั่ง น้ำซุปอร่อยดี ร้อนดีมาก ซิมหันไปเห็นในร้านแปะป้ายว่า พริกผัดเอง เผ็ดมาก กรุณาชิมก่อนปรุง ร้านนี้จะมีทั้งพริกแห้ง และพริกน้ำมัน ซึ่งซิมทานแบบพริกน้ำมันค่ะ ชอบๆ รสชาติจัดดี เนื้อเป็ดก็ไม่คาว ให้เยอะใช้ได้เลย ชอบตรงมีกากหมูให้มาด้วย พอกรุบๆ พอตอนมาอีกครั้งเป็นอีกคนทำค่ะ ไม่มีกากหมู ความฟินลดลงไปนิดๆ..แต่รสชาติก็ยังใช้ได้ค่ะ 

ร้านนี้มีคนเข้าตลอด แต่ไม่ถึงกับล้นค่ะ ราคาก็ก๋วยเตี๋ยวทั่วไป ไม่แพงมาก ลองแวะมาทานได้คะ จอดรถได้ที่วัดหลวงบางพลีใหญ่กลาง 